༈ ན་མོ་གུ་རུ་ས་མ་ཡ་བཛྲ་ཡ།
བཅོམ་ལྡན་འདས་དམ་ཚིག་རྡོ་རྗེའི་སྒོམ་བཟླས་མདོར་བསྡུས་ནི། སྐྱབས་སེམས་སྔོན་དུ་སོང་ནས།
རང་ཉིད་ཐ་མལ་སྤྱི་བོ་རུ།།
པདྨ་ཉི་མའི་གདན་སྟེང་དུ།།
ཁཾ་ལས་རལ་གྲི་ཁཾ་གིས་མཚན།།
འོད་འཕྲོས་རྒྱལ་མཆོད་བྱིན་རླབས་བསྡུས།།
སེམས་ཅན་སྒྲིབ་སྦྱངས་ཚུར་འདུས་ཏེ།།
ཡོངས་གྱུར་བླ་མ་བཅོམ་ལྡན་འདས།།
དམ་ཚིག་རྡོ་རྗེ་སྐུ་མདོག་ལྗང༌།།
ཞི་འཛུམ་རལ་པའི་ཐོར་ཚུགས་ཅན།།
ཕྱག་གཡས་རལ་གྲི་ཐུགས་ཀར་བསྣམས།།
ཞ་པས་དྲིལ་བུ་དཀུ་ལ་བརྟེན།།
ཡུ་བ་སྣ་ཚོགས་རྡོ་རྗེས་སྤྲས།།
དར་དང་རིན་ཆེན་རུས་པས་བརྒྱན།།
ཞབས་གཉིས་སེམས་དཔའི་སྤྱིལ་ཀྲུང་བཞུགས།།
དམ་ཚིག་ཡེ་ཤེས་དབྱེར་མེད་གསལ།།
148

བཅོམ་ལྡན་འདས་དམ་ཚིག་རྡོ་རྗེའི་སྒོམ་བཟླས་མདོར་བསྡུས།

གནས་གསུམ་འབྲུ་གསུམ་ཐུགས་ཀ་རུ།།
ཉི་སྟེང་ཁཾ་མཐར་སྔགས་ཕྲེང་བསྐོར།།
མོས་གུས་བཟླས་པས་ཐུགས་རྒྱུད་བསྐུལ།།
ས་བོན་སྔགས་ཕྲེང་བཅས་པ་ལས།།
བདུད་རྩིའི་རྒྱུན་བབས་སྐུ་ལུས་གང༌།།
ཞབས་ནས་བརྡོལ་ཏེ་སྤྱི་བོར་ཞུགས།།
དམ་ཚིག་ཉམས་ཆགས་སྡིག་སྒྲིབ་ཀུན།།
དག་ནས་རང་ལུས་འོད་ཕུང་གྱུར
ཨོཾ་ཨཱཿཁཾ་ཧཱུྃ་ཕཊ་སྭཱ་ཧཱ།
ཞེས་ཅི་ནུས་བཟླ། སྤྲོ་ན། ཨོཾ་ཀརྨ་ས་ཏྭ་ས་མ་ཡ་ སོགས་ལས་རིགས་ཀྱི་ཡིག་བརྒྱའང་བཟླས་ལ་མཐར།
བཅོམ་ལྡན་དམ་ཚིག་རྡོ་རྗེ་ཡིས།།
བདག་གི་དམ་ཚིག་ཉམས་ཆགས་ཀུན།།
དག་ཅིང་དམ་ཚིག་གཙང་བ་དང༌།།
དམ་ཚིག་སེམས་དཔའ་མཆོག་སྒྲུབ་མཛོད།།
མོས་གུས་དྲག་པོས་གསོལ་བཏབ་པས།།
འོད་དུ་ཞུ་ནས་རང་ལ་ཐིམ།།
149

སངས་རྒྱས་དཔའ་བོ་རབ་བདུན་གྱི་ཆོ་ག་དང་སཱ་ཙྪ་གདབ་ཚུལ་སོགས་ཉེར་མཁོ་སྣ་ཚོགས།

རང་ཉིད་དམ་ཚིག་རྡོ་རྗེ་སེམས།།
སྣང་ལ་རང་བཞིན་མེད་པར་གྱུར།།
དགེ་བ་འདི་ཡིས་ སོགས་བརྗོད།
ཅེས་པའང་དགེ་བཤེས་ཀུན་དགའ་རྒྱལ་མཚན་ངོར་གུ་ཎས་སྤེལ་བ་དགེ་ལེགས་འཕེལ། སརྦ་མངྒ་ལཾ།།
150